CELEX: C2005/205/59
Language: fi
Date: 2005-08-20 00:00:00
Title: Asia T-237/05: Éditions Odile Jacob SAS:n 17.6.2005 Euroopan yhteisöjen komissiota vastaan nostama kanne

20.8.2005   
            
            
               FI
            
            
               Euroopan unionin virallinen lehti
            
            
               C 205/32
            
         Éditions Odile Jacob SAS:n 17.6.2005 Euroopan yhteisöjen komissiota vastaan nostama kanne
   (Asia T-237/05)
   (2005/C 205/59)
   Oikeudenkäyntikieli: ranska
   Èditions Odile Jacob SAS, kotipaikka Pariisi, on nostanut 17.6.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Wilko van Weert ja Olivier Fréget.
   Kantaja vaatii, että ensimmäisen oikeusasteen tuomioistuin:
   
               1.
            
            
               kumoaa riidanalaisen päätöksen, jossa kieltäydyttiin luovuttamasta kantajalle tämän pyytämiä asiakirjoja, koska
               
                           —
                        
                        
                           komissio ei ole tutkinut kutakin kantajan pyytämää asiakirjaa konkreettisesti ja itsenäisesti
                        
                     
                           —
                        
                        
                           komissio on soveltanut virheellisesti asetuksen N:o 1039/2001 4 artiklan 2 kohdassa tarkoitettuja poikkeuksia
                        
                     
                           —
                        
                        
                           komissio on joka tapauksessa jättänyt huomioon ottamatta kantajan oikeuden saada tutustua pyydettyjen asiakirjojen osiin
                        
                     
                           —
                        
                        
                           komissio on loukannut suhteellisuusperiaatetta, kun se ei ole tehnyt intressivertailua asetuksen N:o 1039/2001 4 artiklan 2 kohdassa tarkoitettujen poikkeusten soveltamisen ja sen suuremman intressin välillä joka oikeuttaa asiakirjojen luovuttamiseen
                        
                     
         
               2.
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja on nostanut ensimmäisen oikeusasteen tuomioistuimessa kaksi kumoamiskannetta; ensimmäisen (asia T-279/04 (1)) sitä komission 7.1.2004 tekemää päätöstä vastaan, jossa julistettiin yhteismarkkinoille ja ETA-sopimuksen toimintaan soveltuvaksi keskittymä, jossa Lagardère hankki määräysvallan Vivendi Universal Publishing -yhtiöltä, jollei sen tekemien sitoumusten kunnioittamisesta muuta johdu (asia COMP.M/2978 — Lagardère/Natexis/VUP) ja toisen (asia T-452/04 (2)) komission 30.7.2004 tekemää päätöstä vastaan, joka koskee Wendel Investissementin hyväksymistä Lagardèren luovuttamien omaisuuserien ostajaksi 7.1.2004 tehdyn päätöksen mukaisesti.
   Kantaja pyysi 27.1.2005 komissiolta EY 255 artiklan ja asetuksen N:o 1049/2001 nojalla oikeutta tutustua tiettyihin tätä samaa asiaa koskeviin asiakirjoihin. Komissio toimitti sille vain yhden pyydetyistä asiakirjoista ja vetosi muiden osalta yleisön oikeudesta saada tutustua asiakirjoihin tehtyihin poikkeuksiin. Kantaja esitti 18.2.2005 uuden pyynnön, jonka komissio niin ikään hylkäsi 7.4.2005.
   Kantaja esittää viimeksi mainittua päätöstä koskevan kanteensa tueksi ensiksi, että riidanalainen päätös on mitätön, koska se perustui pyydettyjen sopimusten asiakirjaluokkia koskevaan tutkimiseen kunkin asiakirjan konkreettisen ja itsenäisen tutkimisen sijasta.
   Kantaja väittää lisäksi, että komissio on tehnyt ilmeisen virheen arvioidessaan kutakin asetuksen N:o 1049/2001 4 artiklan 2 kohdassa säädettyä poikkeusta, joilla se perusteli riidanalaisen pyynnön hylkäämisen. Konkreettisemmin kysymys on tutkintatoimien tarkoituksen suojasta, taloudellisten etujen suojasta, päätöksentekomenettelyn suojasta ja komission oikeudellisen neuvonannon suojasta. Kantajan mukaan komissio ei ole soveltanut mitään näistä poikkeuksista asianmukaisesti.
   Kantaja väittää myös, että komissio on jättänyt huomiotta kantajan oikeuden tutustua ainakin asiakirjojen osiin.
   Kantaja vetoaa lopuksi suhteellisuusperiaatteeseen sillä perusteella, että komissio ei sen mukaan ole ei ole tehnyt intressivertailua asetuksen N:o 1039/2001 4 artiklan 2 kohdassa tarkoitettujen poikkeusten soveltamisen ja sen suuremman intressin välillä, joka oikeuttaa pyydettyjen asiakirjojen luovuttamiseen.
   
      (1)  EYVL C 262, 23.10.2004, s. 33
   
   
      (2)  EYVL C 45, 19.2.2005, s. 24